b'\n_START_ARTICLE_\nSemjon Georgijevi\xc4\x8d Gangeblov\n_START_SECTION_\n\xc5\xbdivljenje\n_START_PARAGRAPH_\nNjegovi predniki so se iz Gruzije v Rusijo preselili leta 1724._NEWLINE_1. januarja 1771 je postal desetnik v \xc4\x8crnem huzarskem polku; \xc4\x8dez pet let je pri\xc4\x8del aktivno voja\xc5\xa1ko slu\xc5\xbebo, ko je bil povi\xc5\xa1an tudi v zastavnika. Med rusko-tur\xc5\xa1ko vojno se je udele\xc5\xbeil \xc5\xa1tirih kampanj v letih 1788-91, za kar je bil povi\xc5\xa1an v stotnika._NEWLINE_Leta 1794 je sodeloval v bojih proti Poljakom in se odlikoval v bojih za Prago; za zasluge je bil povi\xc5\xa1an v podpolkovnika. 30. aprila 1798 je bil povi\xc5\xa1an v polkovnika in 27. septembra 1799 \xc5\xa1e v generalmajorja._NEWLINE_7. maja 1799 je postal poveljnik 9. lovskega polka in 28. septembra istega leta poveljnik 13. lovskega polka; slednji je bil 8. marca 1800 pre\xc5\xa1tevil\xc4\x8den v 12. lovski polk. S tem polkom se je udele\xc5\xbeil vojne leta 1807 proti kavka\xc5\xa1kim gorskim plemenom. 26. novembra 1810 je bil odpu\xc5\xa1\xc4\x8den iz voja\xc5\xa1ke slu\xc5\xbebe._NEWLINE_20. maja 1811 je bil sprejet nazaj v voja\xc5\xa1ko slu\xc5\xbebo in sicer kot poveljnik 12. lovskega polka. S tem polkom se je udele\xc5\xbeil patriotske vojne leta 1812; za zasluge je bil povi\xc5\xa1an v generalmajorja. Maja 1813 je zapustil voja\xc5\xa1ko slu\xc5\xbebo zaradi prejetih ran, nato pa se je 20. marca 1818 dokon\xc4\x8dno upokojil.'